Amed, Riha û Wanî  xeyêk kesan nêweşîya janê Korona ameye tesbîtkerdene û xeylêk taxî gerîyayî binê karantîna.
Herêma Sanayî ya Amedî de kargehêkê tekstîlî de testê vîrusê Korona yê 17 kesan pozîtîf vejîyayî. Karkerî nêweşxane de yenê weşkerdene û 5 karkerê bînî zî keye de karantîna de yê.
Taxa Obaya Jêrî ya qezaya Bismilî de zî testê vîrusî yê kesêkî/e pozîtîf vejîya û taxe gêrîyaye binê karantîna.
Taxanê Gedîkbaşi û Ekecekî yê qezaya Elbakî yê Wanî de zî testê vîrusê Korona yê di kesan pozîtîf vejîyayî û taxî gêrîyayî binê karantîna.
Taxa Pirsûsî ya qezaya Tifrigî ya Riha de zî testê kesêkî/e pozîtîf vejîya û taxe gêrîyaye binê karantîna. Qezayanê Wêranşer, Eyyûbîye û Xelilîye de zî 4 taxan de 4 bînayê bînî gêrîyayî binê karantîna.
